פיטר סארסגארד

ג'ון פיטר סארסגארד (באנגלית: John Peter Sarsgaard; נולד ב-7 במרץ 1971) הוא שחקן קולנוע אמריקאי. הוא זכה להכרה על תפקידיו בסרטים "האיש במסכת הברזל" (1998), "בנים אינם בוכים" (1999) ובעיקר בשל גילומו של צ'ארלס ליין (אנ') בדרמה הביוגרפית "חשיפה" (אנ') משנת 2003, עבורו קיבל מועמדות לפרס גלובוס הזהב לשחקן המשנה הטוב ביותר ולפרס אינדפנדנט ספיריט.

סארסגארד שיחק בהמשך בסרטים כמו"גארדן סטייט" (אנ') (2004), "קינסי" (אנ') (2004), "ג'ארהד" (אנ') (2005), "לחנך את ג'ני" (2009), "לאבלייס" (2013), "יסמין הכחולה" (2013), "ג'קי" (2016) ו-"הבת האפלה" (אנ') (2021). הוא ידוע גם בזכות הופעותיו בסרטי שוברי הקופות "כמו יום ולילה" (2010), בסרטו של מרטין קמפבל, "גרין לנטרן" (2011), בסרטו של אנטואן פוקואה, "שבעת המופלאים" (2016) ובסרטו של מאט ריבס, "באטמן" (2022).

סארסגארד ידוע גם בתפקידי הטלוויזיה שלו, כולל בסדרת הפשע של AMC, "ההריגה" (2013) ובמיני-סדרות כמו "הסטירה" (אנ') (2015), "לענה" (אנ') (2017), "המגדלים הגבוהים" (2018) ו-"דופסיק" (2021) שעל האחרון קיבל מועמדות לפרס אמי לבידור בפריים טיים לשחקן משנה במיני-סדרה או בסרט טלוויזיה (אנ').

ביוגרפיה
ג'ון פיטר סארסגארד נולד בבסיס חיל האוויר סקוט (אנ') במחוז סנט קלייר (אנ'), אילינוי, ב-7 במרץ 1971, בנם של ג'ודי ליאה (לבית ריינהרדט) וג'ון דייל סארסגארד. אביו היה מהנדס בחיל האוויר ולאחר מכן עבד עבור מונסנטו ו-IBM. מקורו של שם משפחתו הוא מדנמרק, שם נולדו סבא וסבתא של אביו; זה מבוטא [ˈsɑːsɡɔˀ] בדנית.

סארסגארד התחנך כקתולי ושימש כנער מזבח (אנ'). משפחתו עברה יותר מ-12 פעמים במהלך ילדותו, בעקבות עבודתו של אביו. בגיל 7, סארסגארד רצה במקור להיות שחקן כדורגל ועסק בבלט כדי לעזור לשפר את הקואורדינציה שלו. לאחר שסבל ממספר זעזועי מוח בזמן ששיחק כדורגל, הוא ויתר על הספורט והחל להתעניין בכתיבה ובתיאטרון. הוא למד בבית הספר פיירפילד (אנ'), בית ספר תיכון פרטי-קתולי ומכינה קדם-אקדמאית לבנים בפיירפילד, קונטיקט, שם החל להתעניין בקולנוע.

לאחר סיום לימודיו בתיכון ב-1989, הוא למד בבארד קולג' (אנ') בניו יורק במשך שנתיים לפני שעבר לאוניברסיטת וושינגטון בסנט לואיס (WUSTL) ב-1991, שם היה שותף להקמת להקת האימפרוביזציה "Mama's Pot Roast". בעודו ב-WUSTL, סארסגארד החל להופיע בהצגות תיאטרון תוך כדי לימודי משחק באולפן השחקנים בניו יורק; תפקידו הראשון היה בתור המשרת לורן במחזה "טרטיף" של מולייר. ב-1993 סיים תואר ראשון בהיסטוריה.

 קריירה 
בשנת 1995, סארסגארד החל את קריירת המשחק שלו בתפקיד אורח בסדרה "חוק וסדר", ובסרט הקולנוע "גבר מת מהלך", בו גילם את אחד משני הקורבנות של שון פן, ושיחק את בילי בקסטר בדרמה "כחול המדבר" (1998) בכיכובו של קייסי אפלק. 

בשנת 1999 הוא קיבל הכרה מצד המבקרים עבור תפקידו בסרט הדרמה "בנים אינם בוכים", בו גילם הומופוב אלים שרצח את ברנדון טינה, אותה גילמה הילרי סוונק בסרט.

בהמשך כיכב, בין השאר, כבנו של אתוס ב"האיש במסיכת הברזל" (1998), כריצ'רד לונגמן ב"מרכז העולם" (2001) של הבמאי הסיני ויין וואנג, כמלח רוסי ב"קיי-19" (2002), כחוקר מתלמד דו מיני ב"קינסי" (2004), כמפקד טיסה ב"הטיסה" (2005) וכחייל בלתי יציב בסרט של סם מנדס, "ג'ארהד" (2005). ב-2003 השתתף בסרט "חשיפה", כעורך המגזין "ניו רפובליק". בנוסף כיכב בסרטים "התא" ו-"אגם המוות". בשנת 2009 שיחק בסרטים "לחנך את ג'ני" ו"היתומה".

בשנת 2010 השתתף בסרט "כמו יום ולילה", בתפקיד הסוכן החשאי פיצג'רלד. 

בשנת 2012 נתן את קולו לדמותו של הרובוט בסרט "רובוט ופרנק". 

בשנת 2013 שיחק בסרט "לאבלייס", בסרט "מהלכי לילה" לצד ג'סי אייזנברג ובסרט "בחורות טובות" לצד דקוטה פנינג. 

בשנת 2014 השתתף בסרט "שובר את הכלים". 

בשנת 2016 השתתף במערבון של אנטואן פוקואה "שבעת המופלאים" המהווה רימייק לסרט בעל אותו השם משנת 1960 .באותה שנה שיחק בסרט הדרמה הביוגרפי בבימויו של הבמאי הצ'יליאני פבלו לריין (אנ'), "ג'קי" על ג'קלין קנדי-אונאסיס, רעייתו של נשיא ארצות הברית ג'ון פ. קנדי, בכיכובה של נטלי פורטמן.

בשנת 2017 גילם את המדען פרנק אולסון בסדרת הדוקו-דרמה "לענה" בנטפליקס, בבימויו של ארול מוריס. בנוסף אותה שנה, השתתף בסרט הספרדי "פבלו".

בשנת 2018 שיחק בדרמת האימה "השקר", לצד ג'ואי קינג. באותה שנה פורסם כי ישתתף בסרטו של בארי לוינסון "השורד", המתאר את סיפורו של ניצול השואה הארי האפט, שאולץ להתאגרף כדי לחיות. הסרט הוקרן לראשונה בשנת 2021. בן פוסטר מגלם את האפט. לצדו משתתפים בילי מגנוסן, ויקי קרייפס, דר זוזובסקי וג'ון לגוויזאמו. 

 חיים אישיים 
בין מערכות היחסים הבולטות ביותר שלו, סארסגארד יצא עם רקדנית הבורלסקה דיטה פון טיז ועם הדוגמנית והשחקנית הקנדית שלום הארלו. בתחילת הקריירה הקולנועית שלו, הוא יצא עם הצלמת מאלרי מרדר (אנ'), חברה קרובה מימי לימודיו בבארד קולג', שהציגה את סארסגארד בחלק מעבודותיה המוקדמות.

סארסגארד החל לצאת עם השחקנית מגי ג'ילנהול, אחותו של חברו הקרוב ג'ייק ג'ילנהול, ב-2002. באפריל 2006 הם הודיעו על אירוסיהם, וב-2 במאי 2009 הם נישאו בטקס קטן בברינדיזי, איטליה. יש להם שתי בנות, רמונה וגלורה ריי, שנולדו ב-3 באוקטובר 2006 וב-19 באפריל 2012, בהתאמה. 

סרסגורד הוא טבעוני, אבל אומר שהוא מבשל בשר לילדיו.

ביוני 2013, סארסגארד וסלבריטאים רבים אחרים הופיעו בסרטון תמיכה עבור צ'לסי מאנינג.

 פילמוגרפיה 

 קולנוע 
+שנהסרטתפקידהערות1995גבר מת מהלךוולטר דלקרואה 1998האיש במסכת הברזלראולMinor DetailsסקוטDesert Blueבילי בקסטרנולדו לרצח (אנ')טיי1999בנים אינם בוכיםג'ון לוטר2000תא קטלניג'ון טרייסיHousebound טום2001The Center of the Worldריצ'רד לונגמן2002Empire ג'קאגם המוות (אנ')ג'ימיקיי-19לוטננט ואדים רדוצ'נקואהבה ללא תנאים (אנ')שוטף חלונות2003Death of a Dynastyברנדון השלישיחשיפה (אנ')צ'ארלס ליין (אנ')מועמד פרס גלובוס הזהב לשחקן המשנה הטוב ביותר - סרט קולנוע (2004)
מועמד פרס אינדפנדנט ספיריט לשחקן המשנה הטוב ביותר (2004)2004גארדן סטייט (אנ')מארקקינסי (אנ')קלייד מרטין (אנ')מועמד פרס אינדפנדנט ספיריט לשחקן המשנה הטוב ביותר(2005)2005The Dying Gaulרוברט סנדריץ'סודות נעוליםלוק מרשלהטיסה (אנ')ג'ין קרסוןג'ארהד (אנ')אלן טרוי2007שנת הכלב (אנ')ניוטחקירה מעבר לקווים (אנ')אלן סמית'2008חולשה ליופי (אנ')קנת' קפשמסתרי פיטסברג (אנ')קליבלנד אמינג2009לחנך את ג'נידייוויד גולדמןערפל חשמליאלרוד סייקסהיתומהג'ון קולמן2010כמו יום ולילהג'ון פיצג'רלד2011גרין לנטרןהקטור האמונד2012רובוט ופרנק (אנ')הרובוטדיבוב2013לאבלייסצ'אק טריינור (אנ')גם מפיק בפועלבחורות טובות (אנ')פיטסימונסNight Movesהארמוןיסמין הכחולהדווייט וסטלייק2014שובר את הכליםויליאם לומברדי (אנ')2015הניסוי (אנ')סטנלי מילגרםחוקי הפשע (אנ')בריאן האלורן2016ג'קירוברט קנדישבעת המופלאיםברתולומיאו בוג2017פבלושפרד2018השקר (אנ')ג'יי לוגאן2019צלילי השקט (אנ')פיטר לוסיאןמחיר האמתוולטר דורנטי (אנ')החשוד העיקרי (אנ')קווינט מאנינג2020Best Summer Everצלםגם מפיק בפועל2021הבת האפלה (אנ')פרופסור הארדיהאשמההנרי פישר (קול)השורדאמורי אנדרסון2022באטמןגיל קולסון2023זיכרונות (אנ')סולגביע וולפי לשחקן הטוב ביותר (אנ') בפסטיבל הסרטים של ונציה (2023)Coup!פלויד מונקגם מפיק בפועל20245 בספטמבררון ארלדג' (אנ')2025הכלה!בלשTBAPet Shop DaysThe Damning of a Country Merchant

 טלוויזיה 
+שנהסדרהתפקידהערות1995חוק וסדרג'וש סטראנדפרק: "Paranoia"1997New York Undercoverדונלד ג'ונספרק: "School's Out"Subway Storiesבחור #1סרט טלוויזיה של HBO1999Freak Cityקאל ג'קסוןסרט טלוויזיה של שואוטייםCrackerספנסר טרנטפרק: "The Club"2013ההריגהריי סיוורדתפקיד ראשי (עונה 3); 10 פרקים2015הסטירה (אנ')הקטור אפוסטולותפקיד ראשי; 8 פרקים2017לענה (אנ')פרנק אולסון (אנ')תפקיד ראשי; 6 פרקים2018המגדלים הגבוהיםמרטין שמידטתפקיד ראשי; 10 פרקים2020Interrogationהבלש דייוויד ראסלתפקיד ראשי; 10 פרקיםתוצרת בית (אנ')פרנקפרק: "Penelope"2021דופסיקריק מאונטקאסלתפקיד ראשי; 8 פרקים
מועמד פרס אמי לבידור בפריים טיים לשחקן משנה במיני-סדרה או בסרט טלוויזיה (אנ') (2022)2024בחזקת חף מפשעטומי מולטותפקיד ראשי; 8 פרקיםTBAנוירומנסר (אנ')ג'ון אשפולסדרה עתידית של אפל TV פלוס

 תיאטרון 
+שנהמחזהתפקידהערות1995Laura Dennisהארווי גריסוולד אוף ברודוויי1996The Seven Descents of MyrtleמופיעGreenwich House2002שרוף את זה (אנ')פיילאוף ברודוויי2008השחףבוריס טריגוריןתיאטרון וולטר קר (אנ'), ברודוויי2009הדוד וניהאסטרובאוף ברודוויי2011שלוש אחיותורשיניןאוף ברודוויי2015המלטהמלט (אנ')אוף ברודוויי

קישורים חיצוניים

 גלריית תמונות מסרטיו
 ביוגרפיה
 285 Yahoo! Movies




 הערות שוליים 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:טבעונים אמריקאים
קטגוריה:בוגרי אוניברסיטת וושינגטון בסנט לואיס
קטגוריה:אמריקאים ממוצא דני
קטגוריה:אמריקאים שנולדו ב-1971